Alex Ireeta

Alex Ireeta Nabudere Munnayuganda agata ffirimu era alagirira abakwata ebifannanyi mu kukola ffirimu.

 Emirimu 
Alex Ireeta munnayuganda awangule awaadi ez'enjawulo mu kulagirira abakwata ebifaananyi nga bakola ffirimu, oba Mu kulagirira Ab'ebifaananyi  era Agata ffirimu ng’alina obumanyirivu kumpi bwa myaka 20 mu kukola ffirimu, emabegako ng'akolera wansi w’ekibiina ekikola ffirimu ekya ‘YesThatsUs’. Alex yali muyizi mu Berlinale Talents 2012, mu Bikujuko Bya Ffiirimu ebyaali mu kibuga Berlin, gye yeetabira mu misomo egy’omunda egyali gikwata ku kulagirira abakwata ebifaananyi nga bakola ffirimu era n’afuna omukisa gw'okukwatagana n’abakugu mu by’amakolero mu misomo egy’enjawulo.

Okuva mu 2014, Ireeta abadde akola ku pulojekiti ye esooka ng'alagirira abakwata ebifaananyi ku Bala Bala Sese. Amanyiddwa nnyo olw’okukolagana n’abakola ffirimu okuli Sadiq Mugisha, Bashir Lukyamuzi, Usama Mukwaya, Steve Ayenye, Allan Manzi, Nisha Kalema, Rehema Nanfuka n’abalala bangi. Afunye okusunsulwa kw'okuwangula awaadi nnyingi olw’emirimu gye, ku ffirimu eziyugumiza ku mutendera gw'eggwanga n’ensi yonna, nga kwekuli  n’okufuna engule y'okubeera Asinga mu Kulagirira Abawakta Ebifaananyi nga bakola Ffirimu, n'okubeera nga y'Asinga mu Kugatgata, Okusunsula era N'okufulumya nga bino byaali mu bikujuko bya Uganda Film Festival mu 2018 .

Emyaka egiyise ng'alagirira abakwata ebifaanannyi nga bakola ffirimu, ezimu ku pulojekiti za ffirimu eziretedde Ireeta okuwangula awaadi mulimu emannyikiddwa nga Bodaboda Thieves, Veronica’s Wish, Kony: Order From Above, Love Faces, JDC  ffiirmu y'obutundu ku Ttivi, Kyaddala ffiirmu y'obutundu ku Ttivi eya RAHU, obulango bya ttivvi obukwatagana ku kampuni ya MTN, UHMG, Airtel ne vidiyo z’ennyimba eziwerako okuli eza Juliana, Peter Miles, Chameleon, A Pass, Elephant Man, Demarco, General Levi n’abalala bangi.

 Awaadi 

 Z'awangudde 

 2017: Eyasinga mu baali balagirira Abakwata Ebifaananyi nga bakola ffirimu, ku 7th Pearl International Film Festival   
 2018: Eyasinga mu baali balagirira Abakwata Ebifaananyi nga bakola ffirimu, ku bikujuko by'ensi byonna ebya Pearl International Film Festival ey'omulundi ogwomunaana
 2018: Eyasinga mu baali balagirira Abakwata Ebifaananyi nga bakola ffirimu, Awaadi ya Viewer's Choice Movie Awards 
 2018: Eyasinga mu baali balagirira Abakwata Ebifaananyi nga bakola ffirimu, mu bukujuko bya  Uganda Film Festival 
 2018: Eyasinga mu Kugatagata n'Okusunsula wamu N'okufulumya ebibeera bikwatiddwa, mu bukujuko bya  Uganda Film Festival

 Ebijuliziddwaamu 

 Ewalala w'oyinza okubigya 

 Alex Ireeta ku IMDb